wickkiey/tamil-wikipedia-markdown huggingface dataset:
# அவிநாசிலிங்கம் பல்கலைக்கழகம்

**அவிநாசிலிங்கம் மனையியல் மற்றும் உயர்கல்விக் கழகம்** எனப் பெயரிடப்பட்டுள்ள **அவிநாசிலிங்கம் பல்கலைக்கழகம்** கோயம்புத்தூரில் அமைந்துள்ள தமிழ்நாட்டுப் பல்கலைக்கழகங்களுள் மகளிர்களுக்கான பல்கலைக்கழகங்களில் ஒன்றாகும். கல்வியாளர் தி. சு. அவிநாசிலிங்கம் செட்டியாரால் 1957 ஆம் ஆண்டு அவிநாசிலிங்கம் கல்வி அறக்கட்டளையின் மேற்பார்வையில் பெண்களுக்கான கல்லூரியாகத் துவங்கப்பட்டது. இது 1978 ஆம் ஆண்டு சென்னைப் பல்கலைக்கழகத்தின் கீழான தன்னாட்சி பெற்றக் கல்லூரியாகத் தகுதி பெற்றது. இவ்வாறு தன்னாட்சி வழங்கப்பட்ட எட்டு கல்லூரிகளில் இதுவொன்றே மகளிர் கல்லூரியாகும். இந்த நிறுவனம் 1988 ஆம் ஆண்டு நிகர்நிலைப் பல்கலைக்கழகமாக உயர்வு பெற்றது. இதன் தொடக்ககாலத்தில் கல்லூரி முதல்வராகப் பணியாற்றிய கல்வியாளர் இராஜம்மாள் பி. தேவதாஸ் இதன் வளர்ச்சிக்கு பெரிதும் பங்களித்துள்ளார்.  

## பல்கலைக்கழகத் துறைகள்
அவிநாசிலிங்கம் பல்கலைக்கழகம் பின்வரும் ஏழு துறைகளில் கல்வித்திட்டங்களை வழங்குகிறது.  
- மனையியல்
- அறிவியல்
- மானுடவியல்
- கல்வி
- வணிக மேலாண்மை
- சமூகக்கல்வியும் தொழில்முனைவோர் மேம்பாடும்
- பொறியியல்
# பீளமேடு



**பீளமேடு** கோயம்புத்தூர் நகரின் புறநகர்ப்பகுதியாகும். இங்கு கோவையின் வானூர்தி நிலையம் அமைந்துள்ளது. இங்கு நெசவாலைகளும் ஈரமாவு அரவைப்பொறி தயாரிப்பு நிறுவனங்களும் வார்ப்பகங்களும் மின்னோடி/இறைப்பி தொழிற்சாலைகளும் மிகுந்து காணப்படுகின்றன. இது கோவையில் கல்வி மையமாகவும் பல மருத்துவ, பொறியியல், கலை மற்றும் அறிவியல் கல்லூரிகளையும் சிறந்த பள்ளிக்கூடங்களையும் கொண்டு விளங்குகிறது. மருத்துவக் கல்லூரி மருத்துவமனையும் கோவை சென்டர் மருத்துவமனையும் இங்குள்ளன. இந்துக்கள் பெரும்பான்மையினராக உள்ள இப்பகுதியில் மாரியம்மன் கோவில், கரிவரதராஜ பெருமாள் கோவில், ஆஞ்சனேயர் கோவில், அகிலாண்டேசுவரி கோவில் ஆகியன உள்ளன.  

கோவை மாவட்ட சிறுதொழில் முனைவோர் சங்க வளாகமான கொடிசியா வளாகம் இப்பகுதியில்தான் அமைந்துள்ளது.  

## போக்குவரத்து
தேசிய நெடுஞ்சாலை 47 பீளமேட்டின் ஊடாகச் செல்கிறது. மேலும் பீளமேட்டில் ஒரு இரயில் நிலையமும் உள்ளது.  

## கல்வி நிலையங்கள்
- பூ. சா. கோ. தொழில்நுட்பக் கல்லூரி
- சர்வசன பள்ளி
- பூ. ச. கோ. மருத்துவக்கல்லூரி
- கிருஷ்ணம்மாள் கல்லூரி
- டாக்டர் ஜி. ஆர். தாமோதரன் அறிவியல் கல்லூரி
# விக்கிப்பீடியா:பங்களிப்பாளர் அறிமுகம்/தேனி. எம். சுப்பிரமணி



தேனி எம்.சுப்பிரமணி, டிசம்பர் 2008 முதல் தமிழ் விக்கிப்பீடியாவுக்குப் பங்களித்து வருகிறார். இதழியலில் ஆர்வம் மிக்கவர். ஸ்ரீ நாராயணகுரு, தேனி மாவட்டம், தமிழ்நாடு தொழில் முதலீட்டுக் கழகம், சொத்து வரி, தமிழ்நாடு உள்ளாட்சி அமைப்புகள், கண்ணகி கோயில், இந்தியச் சரணாலயங்கள், தொழிலாளர்களுக்கான மீதூதியம், ஹென்றி பவர் ஐயர் முதலிய பல தலைப்புகளில் முதன்மையாகப் பங்களித்திருக்கிறார். இவர் எழுதியுள்ள *தமிழ் விக்கிப்பீடியா* எனும் நூல் டிசம்பர்'2010ல் வெளியானது.
# சிறப்பு பெயர்கள் கொண்டு அழைக்கப்படும் நகரங்களும் நாடுகளும்

கீழே பட்டியலிடப்பட்டிருக்கும் நாடுகளின் இயற்கையின் சிறப்பியல்பையும் சுற்றச்சுழலின் அமைவிடத்தையும் கொண்டு அவை சிறப்புப் பெயர்களால் அழைக்கப்படுகின்றன.  

அழியா அதிகாலை அமைதி நாடு - கொரியா.  

ஏழுமலைகளின் நகரம் - ரோமாபுரி  

ஆயிரம் ஏரிகள் நாடு - பின்லாந்து  

இருண்ட கண்டம் - ஆபிரிக்கா  

இந்தியாவின் (மேற்கு) நுழைவாயில் - மும்பை துறைமுகம்]]  

உலகத்தின் கூரை - பாமிர்  

உலகத்தின் தடுக்கப்பட்ட இடம் ; - திபெத்  

உலகின் சக்கரை கிண்ணம் - கியுபா  

ஐரோப்பாவின் விளையாட்டு மைதானம் - சுவிட்சர்லாந்து  

ஐரோப்பாவின் காப்பகம் - பெல்ஜியம்  

ஐரோப்பாவின் நோயாளி - துருக்கி  

ஐரோப்பாவின் போர்களம் - பெல்ஜியம்  

ஐரோப்பாவின் கோழிக்கூடு - நெதர்லாந்து  

கனவுக் கோபுர நகரம் - ஐக்ஸ்போட் (இங்கிலாந்து)  

நள்ளிரவு சூரிய உதய நாடு - நோர்வே  

புன்னகை நாடு - தாய்லாந்து  

மரகத் தீவு - அயர்லாந்து  

தங்கப்போர்வை நாடு - அவுஸ்ரேலியா  

சூரியன் உதிக்கும் நாடு - ஜப்பான்  

நைல் நதியின் கொடை - எகிப்து  

பொற்கோபுர நாடு - மியான்மர்  

பொற்கதவு நகரம் - சான் பிரான்சிஸ்கோ, கலிபோர்னியா, (ஐக்கிய அமெரிக்கா)  

பொற்கோவில் நகரம் - அமிர்தசரஸ், (இந்தியா)  

உப்பு நகரம் - வெனிக்ஸ்சா, (போர்த்துக்கல்)
# சிங்கார வேலன் (திரைப்படம்)


***சிங்கார வேலன்*** (*Singaravelan*) 1992 ஆம் ஆண்டு வெளிவந்த தமிழ்த் திரைப்படமாகும். ஆர். வி. உதயகுமாரின் இயக்கத்தில் வெளிவந்த இத்திரைப்படத்தில் கமல்ஹாசன், குஷ்பூ மற்றும் பலர் நடித்திருந்தனர்.  

கங்கை அமரன், பொன்னடியான், ஆர். வி. உதயகுமார், வாலி ஆகியோரின் பாடல்களுக்கு இளையராஜா இசையமைத்திருந்தார்.  

## நடிகர்கள்
- கமல்ஹாசன் - சிங்கார வேலன்
- குஷ்பூ - சுமதி
- ஜெய்சங்கர் - ஜெனரல் நடராஜன்
- மனோரமா - தாயம்மா
- மனோ - மனோ
- கவுண்டமணி - டிரம்ஸ் மணி
- வடிவேலு - சுபா
- சார்லி - ராமசாமி
- சுமித்ரா - பார்வதி
- விஜயகுமார் - வேலனின் அப்பாவாக (சிறப்புத் தோற்றம்)
- வி. கே. ராமசாமி - காளியண்ணன் கவுண்டர்
- வெண்ணிற ஆடை மூர்த்தி
- வினு சக்ரவர்த்தி
- நிழல்கள் ரவி - 'சின்சியர்' சிவமணி
- அஜய் ரத்னம்
- பீலிசிவம் - காவல் ஆய்வாளர்
- எஸ். ஆர். வீரராகவன் - காவல் ஆணையர்
- சாமிநாதன் - காவலர்
- மலேசியா வாசுதேவன் - சுமதியின் தந்தை (சிறப்புத் தோற்றம் )
- சி. ஆர். சரஸ்வதி - சுமதியின் தாயார் (சிறப்புத் தோற்றம் )
- சண்முகசுந்தரம் - (சிறப்புத் தோற்றம் )
- ஒரு விரல் கிருஷ்ணா ராவ் - கல்யாண தரகர் (சிறப்புத் தோற்றம் )
- ஜி.கே.வெங்கடேஷ் - உணவகத்தில் கர்நாடகா இசை வாசிப்பவராக (சிறப்புத் தோற்றம் )
- சங்கிலி முருகன்
- பாவலர் மைந்தன்
- ஜே.சந்தானம்
- ராஜா
- அருள்மணி
- ராமமூர்த்தி
- விக்கி
- லட்சுமி

## பாடல்கள்
இத்திரைப்படம் இசையமைப்பாளர் இளையராஜாவின் இசையமைப்பில் வெளியான திரைப்படமாகும்.  
| எண் | பாடல் | பாடகர்(கள்) | நீளம் | பாடலாசிரியர் |  |
| --- | --- | --- | --- | --- | --- |
| 1 | போட்டுவைத்த காதல் | கமல்ஹாசன், மனோ | 05:00 | வாலி |  |
| 2 | இன்னும் என்னை | எஸ். பி. பாலசுப்பிரமணியம், எஸ். ஜானகி | 04:03 | ஆர். வி. உதயகுமார் |  |
| 3 | ஓ ரங்கா ஸ்ரீரங்கா | எஸ். பி. பாலசுப்பிரமணியம், | 05:11 | வாலி |  |
| 4 | புதுச்சேரி கச்சேரி | எஸ். பி. பாலசுப்பிரமணியம் | 06:22 | வாலி |  |
| 5 | சொன்னபடி கேளு | கமல்ஹாசன் | 05:13 | வாலி |  |
| 6 | தூது செல்வதாரடி | எஸ். ஜானகி | 02:26 | பொன்னடியான் |  |
| 7 | புதுச்சேரி கச்சேரி (சோகம்) | எஸ். பி. பாலசுப்பிரமணியம் | 02:03 | வாலி | } |
# தமிழ்நாடு நிகர்நிலைப் பல்கலைக்கழகங்கள் பட்டியல்

தமிழ்நாட்டிலுள்ள நிகர்நிலைப் பல்கலைக்கழகங்களின் பட்டியல் இது.  

1. அமெட் பல்கலைக்கழகம்,
1. அமிர்தா விஸ்வ வித்யாபீடம்,
1. பாரத் பல்கலைக்கழகம், சென்னை
1. சென்னை கணக்கியல் நிறுவனம், சென்னை
1. செட்டினாடு பல்கலைக்கழகம்
1. தக்சின பாரத் இந்தி பிரசார சபா
1. டாக்டர் எம்.ஜி.ஆர். மருத்துவ மற்றும் ஆராய்ச்சி நிறுவனம், சென்னை
1. காந்திகிராமம் கிராமிய பல்கலைக் கழகம், காந்திகிராமம், திண்டுக்கல்
1. ஹிந்துஸ்தான் பல்கலைக்கழகம், சென்னை
1. கலசலிங்கம் பல்கலைக்கழகம், கிருஷ்ணன்கோயில்
1. கற்பகம் உயர்கல்வி குழுமம், சென்னை
1. காருண்யா பல்கலைக்கழகம், கோயம்புத்தூர்
1. மீனாட்சி பல்கலைக்கழகம், சென்னை
1. நேஷனல் தொழில்நுட்பக் கல்வி நிறுவனம்
1. நூருல் இஸ்லாம் உயர்கல்வி மையம், தக்கலை, நாகர்கோயில்
1. பெரியார் மணியம்மை பல்கலைக்கழகம், வல்லம், தஞ்சாவூர்
1. பிரிஸ்ட் பல்கலைக் கழகம், தஞ்சாவூர்
1. ராஜிவ் காந்தி தேசிய இளைஞர் மேம்பாட்டு நிறுவனம்
1. எஸ்.ஆர்.எம். பல்கலைக்கழகம், சென்னை
1. சாஸ்திரா பல்கலைக்கழகம், வல்லம், தஞ்சாவூர்
1. சத்யபாமா பல்கலைக்கழகம், சென்னை
1. சவீதா மருத்துவம் மற்றும் அறிவியல் தொழில்நுட்ப நிறுவனம்,சென்னை
1. ஸ்ரீ சந்திரசேகரேந்திரா சரஸ்வதி விஸ்வ மஹாவித்யாலயா, காஞ்சிபுரம்
1. ஸ்ரீ ராமச்சந்திரா மருத்துவக் கல்லூரி மற்றும் ஆய்வுப் பல்கலைக்கழகம், போரூர், சென்னை
1. புனித பீட்டர்ஸ் பல்கலைக்கழகம், சென்னை
1. வி.ஐ.டி. பல்கலைக்கழகம், வேலூர்
1. வேல்ஸ் பல்கலைக்கழகம், சென்னை
1. வினாயகா மிஷன்ஸ் பல்கலைக்கழகம், சேலம்
# இராபர்ட் இசுடேன்சு


**சர் இராபர்ட் இசுடேன்சு** (13 மே 1841&ndash;6 செப்டம்பர் 1936) இந்தியாவின் கோயம்புத்தூரில் *ஐக்கிய நீலகிரி தேயிலைத் தோட்டங்கள்* (United Nilgiri Tea Estates, UNTE) என்ற வணிக நிறுவனத்தை நிறுவிய பிரித்தானிய தொழிலதிபரும் வள்ளலும் ஆவார்.  

இசுடேன்சு தமது பதினேழாவது அகவையில் 1858ஆம் ஆண்டு இந்தியா வந்தார். கோயம்புத்தூரில் உடனடியாக குளம்பிச்செடி (coffee) வளர்ப்பில் இறங்கினார்.ஐந்து ஆண்டுகளில் இந்தியாவின் முதல் குளம்பிக்கொட்டை தயாரிக்க ஆலை தொடங்கினார். 1885ஆம் ஆண்டு அவரது நிறுவனம் ஸ்டேன்ஸ் & கோ நட்டத்தில் மூடவேண்டியதாயிற்று. கைகளில் ரூ.500 உடனும் அவமானத்துடனும் சரக்குப்படகொன்றில் இங்கிலாந்து திரும்ப நேர்ந்தது. நம்பிக்கையைத் தளரவிடாத ஸ்டேன்ஸ் மீண்டும் தமது வணிகத்தைத் தொடர்ந்து அதில் வெற்றி கண்டார். அவரது இறப்பின்போது அவருக்கு பருத்தி ஆலைகளும், குளம்பி மற்றும் தேயிலைத் தோட்டங்களும் குளம்பி தயாரிப்பு ஆலைகளும் மோட்டார் மற்றும் உருளிப்பட்டை புதுப்பிப்பு நிலையங்களும் உடமையாக இருந்தன. அவரது பங்களிப்பு கோவை இன்றையநாளில் முன்னணி தொழில்நகரமாகத் திகழப் பெரிதும் அடிக்கோளிட்டது.  

கோயம்புத்தூரின் நகராட்சி மன்றம் அமைக்கப்பட்டபோது அதன் தலைவராகப் பொறுப்பேற்றார். 1862ஆம் ஆண்டு ஸ்டேன்ஸ் பள்ளியை துவக்கினார். அவரது தமையனார் தாமசு இசுடேன்சு குன்னூரில் 1858ஆம் ஆண்டு ஸ்டேன்ஸ் பள்ளியை துவங்கினார்.  

1913ஆம் ஆண்டு அவருக்கு கைசர்-இ-இந்த் விருது அவர் கோவைக்காற்றிய சேவைகளுக்காகவும் கல்விப்பணிக்காகவும் வழங்கப்பட்டது. 1920ஆம் ஆண்டு புத்தாண்டு விருதுகளில் பிரித்தானிய அரசு அவருக்கு கௌரவ படைவீரராக (Knight Bachelor) அறிவித்தது.
# தமிழ்நாட்டில் உள்ள பல்கலைக்கழகங்கள்

தமிழ்நாட்டிலுள்ள பல்கலைக்கழகங்களின் பட்டியல் இது.  

## மாநிலப் பல்கலைக்கழகங்கள்

தமிழ்நாடு அரசின் கட்டுப்பாட்டின் கீழுள்ள இப்பல்கலைக்கழகங்கள் அனைத்தும் மாநிலப் பல்கலைக்கழகங்கள் என்று அழைக்கப்படுகின்றன.  

| -
! இல. | பெயர் !! அமைவிடம் !! மாவட்டம் !! உதவி !! சிறப்பு !! தொடக்கம் | இணையம் |  |  |  |  |  |
| --- | --- | --- | --- | --- | --- | --- | --- |
| 1 | அழகப்பா பல்கலைக்கழகம் | காரைக்குடி | காரைக்குடி | மாநில அரசு | மானுடவியல், அறிவியல்கள் | 1985 |  |
| 2 | அண்ணா பல்கலைக்கழகம் | சென்னை | சென்னை | மாநில அரசு | பொறியியல் | 1978 |  |
| 3 | அண்ணாமலைப் பல்கலைக்கழகம் | அண்ணாமலை நகர் | சிதம்பரம் | மாநில அரசு | மானுடவியல், அறிவியல்கள், பொறியியல், வேளாண்மை | 1929 |  |
| 4 | பாரதியார் பல்கலைக்கழகம் | கோயம்புத்தூர் | கோயம்புத்தூர் | மாநில அரசு | மானுடவியல், அறிவியல்கள் | 1982 |  |
| 5 | பாரதிதாசன் பல்கலைக்கழகம் | திருச்சிராப்பள்ளி | திருச்சிராப்பள்ளி | மாநில அரசு | மானுடவியல், அறிவியல்கள் | 1982 |  |
| 6 | மதுரை காமராசர் பல்கலைக்கழகம் | மதுரை | மதுரை | மாநில அரசு | மானுடவியல், அறிவியல்கள் | 1965 |  |
| 7 | மனோன்மணியம் சுந்தரனார் பல்கலைக்கழகம் | திருநெல்வேலி | திருநெல்வேலி | மாநில அரசு | மானுடவியல், அறிவியல்கள் | 1992 |  |
| 8 | அன்னை தெரசா மகளிர் பல்கலைக்கழகம் | கொடைக்கானல் | கொடைக்கானல் | மாநில அரசு | மானுடவியல், அறிவியல்கள் | 1984 |  |
| 9 | தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் | சென்னை | சென்னை | மாநில அரசு | மருத்துவம் | 1989 |  |
| 10 | டாக்டர் அம்பேத்கர் சட்டப் பல்கலைக்கழகம் | சென்னை | சென்னை | மாநில அரசு | சட்டம் | 1998 |  |
| 11 | தமிழ்நாடு வேளாண்மைப் பல்கலைக்கழகம் | கோயம்புத்தூர் | கோயம்புத்தூர் | மாநில அரசு | வேளாண்மை | 1971 |  |
| 12 | பெரியார் பல்கலைக்கழகம் | சேலம் | சேலம் | மாநில அரசு | மானுடவியல், அறிவியல்கள் | 1998 |  |
| 13 | தமிழ்நாடு கால்நடை மருத்துவ அறிவியல் பல்கலைக்கழகம் | சென்னை | சென்னை | மாநில அரசு | கால்நடை | 1990 |  |
| 14 | தமிழ்ப் பல்கலைக்கழகம், தஞ்சாவூர் | தஞ்சாவூர் | தஞ்சாவூர் | மாநில அரசு | மானுடவியல், அறிவியல்கள் | 1981 |  |
| 15 | திருவள்ளுவர் பல்கலைக்கழகம் | வேலூர் | வேலூர் | மாநில அரசு | மானுடவியல், அறிவியல்கள் | 2003 |  |
| 16 | சென்னைப் பல்கலைக்கழகம் | சென்னை | சென்னை | மாநில அரசு | மானுடவியல், அறிவியல்கள் | 1857 |  |
| 17 | தமிழ்நாடு ஆசிரியர் கல்வியியல் பல்கலைக்கழகம் | சென்னை | சென்னை | மாநில அரசு | கல்வியியல் | 2008 |  |
| 18 | தமிழ்நாடு திறந்தநிலைப் பல்கலைக்கழகம் | சென்னை | சென்னை | மாநில அரசு | 2004 |  |  |
| 19 | தமிழ்நாடு உடற்கல்வியியல் மற்றும் விளையாட்டுப் பல்கலைக்கழகம் | சென்னை | சென்னை | மாநில அரசு | விளையாட்டு | 2005 |  |
| 20 | தோட்டக்கலைக் கல்லூரி மற்றும் ஆராய்ச்சி நிலையம் | கோயம்புத்தூர் | கோயம்புத்தூர் | மாநில அரசு | தோட்டக்கலை | 2011 |  |
| 21 | தமிழ்நாடு மீன்வள பல்கலைக்கழகம் | நாகப்பட்டினம் | நாகப்பட்டினம் | மாநில அரசு | மீன்வளம் & மீன்வளர்த்தல் | 2012 | } |
# காருண்யா பல்கலைக்கழகம்



**காருண்யா பல்கலைக்கழகம்** (முன்னர் காருண்யா தொழில்நுட்ப மற்றும் அறிவியல் கழகம்) கோயம்புத்தூரில் அமைந்துள்ள ஓர் முழுமையும் தங்கிப் படிக்கும் கிறித்தவ தனியார்த்துறை பல்கலைக்கழகம். இதனை கிறித்தவ சிறுபான்மை அமைப்பாக கிறித்தவ பிரசாரகர்களும் இந்தியாவில் யேசு அழைக்கிறார் அமைப்புகளை நிறுவியர்களுமான மறைந்த முனைவர் டி. ஜி. எஸ். தினகரன் மற்றும் அவரது மகன் பால் தினகரன் நிறுவினர்.  

## வரலாறு
1981ஆம் ஆண்டு முனைவர். டி. ஜி. எஸ். தினகரன், தமக்கு இறைவன் இட்ட கட்டளை நிறைவேற்றும் வகையில், தொழில்நுட்ப பல்கலைக்கழகம் ஒன்றை அமைக்க முயன்றார். அதன்படியே 4 அக்டோபர் 1986 அன்று மத்திய மனிதவள மேம்பாட்டு அமைச்சர் அர்ஜூன் சிங் தலைமையில் காருண்யா தொழில்நுட்பக்கழகமாக மலர்ந்தது.கோயம்புத்தூரிலிருந்த பாரதியார் பல்கலைக்கழக்கதின் கீழ் தனியார் சுயநிதி பொறியியல் கல்லூரியாக விளங்கியது. காருண்யா கல்வி அறக்கட்டளை இதனை நடத்தி வந்தது. 2004ஆம் ஆண்டு கல்லூரியின் கல்விச் சிறப்பினை யொட்டி மனிதவளத்துறை அமைச்சகம் இதன் நிலையை காருண்யா பல்கலைக்கழகமாக உயர்த்தியது.  

## தரவரிசை
இந்தியாவின் முதற் பதினைந்து தனியார் பொறியியல் கல்லூரிகளில் ஒன்றாகவும் பொறியியல் கட்டமைப்புகளில் முதற் பத்து கல்லூரிகளில் ஒன்றாகவும் ஆங்கில இதழ் அவுட்லுக் மதிப்பிட்டுள்ளது.  

## நிர்வாகம்
காருண்யா பல்கலைக்கழகத்தின் நிறுவன வேந்தராக மறைந்த முனைவர்.டி. ஜி. எஸ். தினகரனும்,வேந்தராக முனைவர். பால் தினகரனும் உள்ளனர். முனைவர். பால் பி அப்பாசாமி துணைவேந்தராக உள்ளார்.
# அரசினர் சட்டக் கல்லூரி, கோயம்புத்தூர்


**அரசினர் சட்டக் கல்லூரி, கோயம்புத்தூர்** இந்திய மாநிலம் தமிழ்நாட்டில் உள்ள 7 அரசினர் சட்டக்கல்லூரிகளில் ஒன்றாகும். இவற்றை சட்டக்கல்வியின் தரத்தை மேம்படுத்தவும் சட்டக்கல்வியினை தமிழ்வழி கற்பிக்க வகை செய்யவும் 1953ஆம் ஆண்டு ஏற்படுத்தப்பட்ட தமிழக அரசின் சட்டக்கல்வித்துறை மேல்நடத்திச் செல்கிறது. கோயம்புத்தூர் கல்லூரி 1979-80 கல்வியாண்டில் துவங்கப்பட்டது. இங்கு பட்ட, பட்டமேற்படிப்பு வகுப்புகள் நடத்தப்படுகின்றன. ஆடவர்களுக்கு தங்கும் விடுதி வசதி உள்ளது. இக்கல்லூரி தமிழ்நாடு முனைவர் அம்பேத்கர் சட்டப் பல்கலைக்கழகத்தின் மேற்பார்வையில் இயங்குகிறது.  

அரசினர் சட்டக்கல்லூரியின் நுழைவாயில்]]  

## வரலாறு
தமிழகத்தில் சட்டக்கல்லூரிகளின் எண்ணிக்கையை அதிகரிக்கும் வகையில், 1979-80 கல்வியாண்டில் துவங்கப்பட்ட மூன்று அரசு சட்டக்கல்லூரிகளில் இதுவும் ஒன்றாகும். அரசினர் சட்டக் கல்லூரி, மதுரை, அரசு சட்டக் கல்லூரி, திருச்சிராப்பள்ளி ஆகியவை இதர இரு கல்லூரிகளாகும்.  

## அமைவிடம்
தொடக்கத்தில், கோவை ரேஸ்கோர்ஸ் பகுதியில் இயங்கிய இக்கல்லூரி போதிய இடவசதியின்மையால், கோவை நகரில் இருந்து சுமார் 10 கிலோ மீட்டர் தொலைவில் உள்ள மருதமலை அடிவாரத்திற்கு மாற்றப்பட்டு செயற்பட்டு வருகிறது.  

## வழங்கப்படும் படிப்புகள்
- சட்ட இளநிலைப் பட்டம் (எல்.எல்.பி)
- சட்ட முதுநிலைப் பட்டம் (எல்.எல்.எம்)
# பூ.சா.கோ மருத்துவ அறிவியல் மற்றும் ஆய்வுக் கழகம்


**பூ. சா. கோ. மருத்துவ அறிவியல் மற்றும் ஆய்வுக் கழகம்**(PSG Institute of Medical Science and Research) தமிழ்நாட்டில் கோவையில் அமைந்துள்ள ஒர் தனியார் மருத்துவக் கல்லூரியாகும். இது தமிழ்நாடு டாக்டர் எம். ஜி. ஆர் மருத்துவப் பல்கலைக்கழகத்துடன் இணைந்துள்ளது. இதன் பட்ட மற்றும் பட்டமேற்படிப்புகளை இந்திய மருத்துவக் கழகம், பிரித்தானிய மருத்துவக் கழகம் மற்றும் ஸ்ரீலங்கா மருத்துவக் கழகம் அங்கீகரித்துள்ளன.  

கோவையின் மருத்துவத் தேவைகளை நிறைவேற்றும் வகையில் பூ.சா.கோ அறக்கட்டளை தனது அறுபதாம் ஆண்டுவிழாக் கொண்டாட்டங்களின் பகுதியாக 1985ஆம் ஆண்டு மருத்துவக் கல்வித்துறையில் தடம் பதித்தது. செப்டம்பர் 30, 1985 அன்று பூ.சா.கோ மருத்துவ அறிவியல் மற்றும் ஆய்வுக் கழகம் நிறுவப்பட்டது. ஆண்டுக்கு 100 மாணவர்கள் எம்.பி.பி.எஸ் பட்டப்படிப்பில் சேர்கின்றனர்.  

## வெளியிணைப்புகள்
- பூ.சா.கோ மருத்துவ அறிவியல் மற்றும் ஆய்வுக் கழக இணையதளம்
# கசுபி கல்லறைகள்


**கசுபி கல்லறைகள்** (*Kasubi Tombs*; கிசுவாகிலி:Kasubi)எனப்படுவது, உகாண்டாவின் கம்பாலா நகரில் அமைந்துள்ள கபக்கர்கள் கல்லறை வளாகம் ஆகும். இங்கு புகாண்டா மரபை சார்ந்த நான்கு கபக்கர் மன்னர்களின் கல்லறைகள் உள்ளன. இது முதன் முதலில் 1881ல் கட்டப்பட்டது. 2001ம் ஆண்டு ஐக்கிய நாடுகள் கல்வி, அறிவியல், பண்பாட்டு நிறுவனத்தால் உலக மரபுச் சின்னமாக அறிவிக்கப்பட்ட.  
இது உகாண்டாவின் முக்கிய சுற்றுலா மையமாகவும், பகடா மக்களின் அரசியல் மற்றும் ஆத்ம நிலை மையமாகவும் உள்ளது  
.  
கசுபி கல்லறைகள் மார்ச் 16, 2010ல் ஏற்பட்ட தீ விபத்தில் சிக்கி முற்றிலுமாக அழிந்தது.
# சூரிய நடுக்கம்

## **சூரிய நடுக்கம்**

பூமியின் மேலோட்டுக்குக் கீழே உருகிய குழம்புநிலையில் உள்ள நிலம் எந்நேரமும் புயலாக சுழன்று கொண்டிருப்பதால் அதன் தாக்கம் மேலே நிலப் புறவோடுகள் நகர்ந்து மோதுவதாலும் பிற காரணங்களாலும் நிலநடுக்கமாக வெளிப்படுகிறது. வளிமங்களால் ஆன கதிரவனில் கெட்டியான ஓடுகள் இல்லாவிட்டாலும்கூட பூமியின் நிலநடுக்க அலைகளை அலசுவது போன்றே சூரியனின் புற அமைப்புப் பகுதியில் **எழும் அலைகளை** அலசுவதால் உள்ளே நிகழ்வதையும் நன்றாக விளக்குகின்றது என்று அறிந்திருக்கின்றார்கள். இவ்வகையான விளைவுகளால் கதிரவமேல் பரப்பில் சீற்றத்துடன் பாய்ந்து வீசும் பிழம்பு (Solar Flares) களாக இவை வெளிப்படுகிறன.  

பூமியின் நிலநடுக்க அலைகளைப் போலவே சூரியனின் மேல்புறத்திலும் அதிர்வுகள் ஏற்படுகின்றன. " 5 மணித்துளி அதிர்வு" என்று அழைக்கப்படும் ( 5 minute oscillation) அதிர்வில் 3 மில்லி எர்ட்ஸ் (millihertz) அதிர்வு ஏற்படும். இது கோயில் கண்டாமணி அடித்து ஓய்ந்தும் தொடர்ந்து கேட்கும் ரீங்காரம் போன்றிருக்கும்.  
.  

சோஃகோ (SOHO) எனப்படும் கதிரவனும் அதன் அணியப் புறமண்டலத்தின் கூர்நோட்டகம், (சோலார் அண்ட் எலியோசுஃவியர், Solar and Helioshpere Observatory SOHO) என்னும் NASA-ESA ஆய்வுக்கூடம் இந்த அதிர்வுகளைக் கவனித்துக் கொண்டு வருகிறது. அதிர்வுகள் சூரியனில் எப்படி வெளிப்படுகிறது என்பதை அறிவதால் அதன் செயல்பாடுகளை அறிய முடியும் என்பது உள்ளக்கிடக்கை.
# புஞ்சைப் புளியம்பட்டி


**புஞ்சைப் புளியம்பட்டி** (ஆங்கிலம்:**Punjaipuliampatti**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் சத்தியமங்கலம் வட்டத்தில் இருக்கும் ஒரு நகராட்சி ஆகும். இந்நகரம் கோயம்புத்தூருக்கு கிழக்கே 40 கி.மீ. தொலைவில் உள்ளது. ஈரோட்டிற்கு மேற்கே 83 கி.மீ. தொலைவில் உள்ளது.  
புஞ்சைபுளியம்பட்டியை தலைமையிடமாக்கொண்டு தனி தாலுகா உருவாக்க வேண்டுமென்று இப்பகுதி மக்கள் கோரிக்கை விடுத்துள்ளனர்.  

## மக்கள் வகைப்பாடு
2011-ஆம் ஆண்டு மக்கள் தொகை கணக்கெடுப்பின்படி, 18 நகராட்சி மன்ற உறுப்பினர்களையும், 8,480 குடும்பங்களையும் கொண்ட இந்நகரத்தின் மக்கள் தொகை 25,000 ஆகும். இந்நகரத்தின் எழுத்தறிவு 81.6% மற்றும் பாலின விகிதம் 1000 ஆண்களுக்கு 1,003 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 1673 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 884 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 3,870 மற்றும் 7 ஆகவுள்ளனர். மக்கள்தொகையில் இந்துக்கள் 90.04%, இசுலாமியர்கள் 7.66%, கிறித்தவர்கள் 2.14% மற்றும் பிறர் 0.17% ஆகவுள்ளனர்.  

## சிறப்புகள்
இங்குள்ள கரிவரதராஜ பெருமாள் கோவில், காமாட்சியம்மன் கோவில், பாலதண்டாயுதபாணி கோவில்கள் புகழ் பெற்றவை. ஒவ்வொரு ஆண்டும் விஜயதசமியன்று பெருமாள் ஊர்வலம் நடைபெற்று திருவிழா சிறப்பாக கொண்டாடப்பட்டு வருகிறது.இந்த ஊரில் காாந்திநகர் பகுதியில் உள்ள பட்டத்தரசியம்மன் புகழ் பெற்றது, குறிப்பாக அருந்ததியர் மக்களின் பண்பாட்டு நிகழ்வுகள் பட்டத்தரசியம்மன் செல்வநாயகி அம்மன் திருக்கோயில் திருவிழாவில் இடம் பெறுகிறது. காந்திநகர் பகுதி அருள்மிகு மாகாளியம்மன், மாரியம்மன் திருக்கோயில் குண்டம் பெருந்திருவிழா ஈரோடு மாவட்ட மக்களின் தனி கவனம் பெற்ற புகழுடையது. சித்திரை திரு விழா அனைத்து அம்மன் கோவில்களிலும் மழைவேண்டி சிறப்பாக வழிபாடு பூச்சாட்டுதல் என்ற நிகழ்வுடன் சிறப்பாக கொண்டாடப்படுகிறது. அருள்மிகு காமாட்சியம்மன் கோவில் சித்திரைத்திருவிழாவில் வீர செங்குந்தர்கள் உடலில் கொக்கிகளிட்டு அம்மன் தேரை ஊர்வலமாக இழுத்து வருவது மிகப்பெரும் மரபாக கடைபிடிக்கப்பட்டு வருகிறது.  

மைசூரிலிருந்து திப்பு சுல்தான் இந்த ஊரின் வழியாக தனது படைகளுடன் கடந்து சென்றதால், அந்த பாதை திப்பு சுல்தான் சாலையென்றழைக்கப்படுகிறது. இந்த ஊரின் அருகில் சுற்றுலாத்தலமான பவானிசாகர் அணை, புகழ்பெற்ற ஓதிமலை முருகன் கோவில், கொடிவேரி அணை ஆகியவை அமைந்துள்ளது. இந்த நகரம் பெங்களூருவிலிருந்து திண்டுக்கல் மாவட்டம், வேடச்சந்தூர் செல்லும் நெடுஞ்சாலை எண் 948ல் (NH 209) அமைந்துள்ளது. இந்த ஊரின் அருகில் பண்ணாரி என்னுமிடத்தில் புகழ்பெற்ற பண்ணாரி அம்மன் கோயில் உள்ளது. ஒவ்வொரு ஆண்டும் பங்குனி மாதத்தில் மழைவேண்டி அக்கினி குண்டம் திருவிழா வெகு சிறப்பாக நடைபெரும். இதில் பல்வேறு மாநிலங்களைச் சார்ந்தவர்களும் கலந்து கொள்வார்கள்.  

இவ்வூரை சேர்ந்த முன்னாள் நாடாளுமன்ற உறுப்பினர் பி.ஏ.சாமிநாதன் முதலியார் தமிழக அளவில் புகழ்பெற்ற அரசியல்வாதி  

## ஆதாரங்கள்
# திருவம்பாடி ஸ்ரீ கிருஷ்ணர் கோவில்


**திருவம்பாடி ஸ்ரீ கிருஷ்ணர் கோவில்**, கேரள மாநிலத்தில் காணப்படும் ஸ்ரீ கிருஷ்ணர் கோவில்களில் மிகவும் பெரிய கோவிலாகும். திருவம்பாடி ஸ்ரீ கிருஷ்ணர் கோவில் தென் இந்தியாவில் கேரளத்திலுள்ள திருச்சூர் என்ற இடத்தில் அமையப்பெற்றதாகும், மற்றும் அக்கோவில் ஆயிரம் ஆண்டுகளுக்கு மேல் பழமை வாய்ந்ததாகக் கருதப்படுகிறது.  

திருவம்பாடி என்பது திருச்சூர் பூரம் என்றறியப்படும் கேரள மாநிலத்து மிகப்பெரிய உற்சவத்தில் பங்கேற்கும் இரு எதிர்மறை குழுக்களில் ஒன்றாகும்.  

## மேலும் பார்க்க

- கேரளத்தில் காணப்படும் கோயில்கள்
# வள்ளியூர்க்காவு



**வள்ளியூர்க்காவு** (Valliyoorkkavu) என்பது தென் இந்தியாவில் கேரள மாநிலத்திலுள்ள வயநாடு மாவட்டத்தில் அமையப்பெற்ற இந்துக்கள் வழிபடும் கோவிலாகும். இந்தக் கோவில் மானந்தவாடி என்ற நகரத்தில் இருந்து மூன்று கிலோமீட்டர் தொலைவிலுள்ளது. வள்ளியூர்க்காவு கோவில் அன்னை இறைவியை வழிபடும் புனிதத் தலமாகும் மேலும் அன்னையின் மூன்று முதன்மை வடிவங்களிலும் அதாவது வன துர்கை, பத்ரகாளி மற்றும் ஜல துர்கை உருவங்களில் அன்னை காட்சி அளிக்கிறாள் மற்றும் போற்றப்படுகிறாள். வயநாட்டிலுள்ள பழங்குடி மக்கள் வணங்கும் மிகவும் முக்கியத்துவம் கொண்ட கோவிலாக இந்தக் கோவில் திகழ்கிறது.  

## திருவிழா
ஆண்டு தோறும் பதினைந்து நாட்களுக்கு மார்ச் மற்றும் ஏப்ரல் மாதங்களில் கொண்டாடப்படும் உற்சவம் இந்த மாநிலத்தில் நடைபெறும் மிகப்பெரிய திருவிழாவாகும். ஒரு காலத்தில் இந்தத் திருவிழாவின் பொழுது, அடிமைகளை வாங்கி விற்கும் வணிகம் நடைபெற்று வந்தது. வயநாட்டில் இன்றும் இத்திருவிழாவின் பொழுது பழங்குடி மக்கள் மிகவும் அதிக அளவில் உற்சாகமாகப் பங்கேற்று வருகின்றனர். இந்தக் கோவில் கொய்லேறி என்றறியப்பட்ட இடத்திற்கு மிகவும் அருகாமையிலுள்ளது. *பூச்சாளிக்கலத்தில்* என்று பெயர் பெற்ற குடும்பம் இந்த அழகான கிராமத்தில் வசிக்கின்றனர். இவர்கள் வீட்டிற்கு முனனால் வெமொம் நெல் வயல் காணப்படுகிறது.  

## மேலும் பார்க்க
- வயநாடு
- மானந்தவாடி
- கேரளத்தில் காணப்படும் கோயில்கள்
# கே'நான்


**கே'நான்** (பிறப்பு: சோமாலியா, 1978) ஒரு சோமாலிய-கனேடிய பாடகர், கவிஞர், இசைக் கலைஞர். இவரது பாடல்களில் இவர் பிறந்த கடினமான சூழல், சந்தித்த சவால்கள், எதிர்பாப்புகள் பற்றி பெரிதும் கூறுகின்றன.  

இவரது Give me freedom, give me fire பாடல் 2010 காற்பந்தாட்ட உலகக் கிண்ண பாடலாக தேர்தெடுக்கப்பட்டு, பரந்த வரவேற்பைப் பெற்றது.
# கே-ஓசு


**கே-ஓசு** என அறியப்படும் கெவின் பிரெரொன் (பிறப்பு பெப்ரவரி 20, 1972) ஒரு கனேடிய பாடகர், பாடலாசிரியர், இசைக் கலைஞர். இவரது ராப், funk, ராக், ரகே போன்ற பல்வேறு இசைவடிவங்கள் கலந்த ஒரு இசையாகும். இவரது பாடல்கள் நல்நோக்கு செய்திகளுக்கா அறியப்படுகின்றன. இவரது பாடல்கள் பல பொது ராப் இசையின் பண, புகழ், வன்முறைக் பண்பாட்டை எதிர்த்த கருத்து நிலைகளை எடுத்துரைக்கின்றன.
# சுந்தரக்கோட்டை

**சுந்தரக்கோட்டை** இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் இருக்கும் ஓர் கிராமம் ஆகும். இது மன்னார்குடி அல்லது ராஜமன்னார்குடியிலிருந்து 5 கி.மீ. தொலைவில் உள்ளது. மன்னார்குடியில் உள்ள இராஜகோபாலசுவாமி திருக்கோயில் மிகவும் பெருமை வாய்ந்தது. இங்கு செங்கமலத்தாயார் கல்வி அறக்கட்டளையின் கீழ் பெண்கள் கல்லூரி,பெண்கள் ஆசிரியர் பயிற்சிப் பள்ளி, பெண்கள் கல்வியியல் கல்லூரி மற்றும் மேலாண்மைப் பள்ளி நடத்தப்படுகின்றன.  

## புவியியல்
இவ்வூரின் அமைவிடம் 10.67° N 79.43° E ஆகும்.[1] கடல் மட்டத்தில் இருந்து இவ்வூர் சராசரியாக 6 மீட்டர் (19 அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 61,588 மக்கள் இங்கு வசிக்கின்றார்கள்.[2] இவர்களில் 50% ஆண்கள், 50% பெண்கள் ஆவார்கள். மன்னார்குடி மக்களின் சராசரி கல்வியறிவு 79% ஆகும், இதில் ஆண்களின் கல்வியறிவு 84%, பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விட கூடியதே. மன்னார்குடி மக்கள் தொகையில் 9% ஆறு வயதுக்குட்பட்டோர் ஆவார்கள்.
# கரி தானுந்து விரைவுச்சாலை


**கரி தானுந்து விரைவுச்சாலை** இந்தியாவில் கோயம்புத்தூரின் புறநகர் செட்டிபாளையம் அருகே தானுந்து பந்தயங்களுக்காக கட்டபட்ட சிறப்பு பந்தயச்சாலை ஆகும். இதன் நீளம் 2.2 கி.மீ. மறைந்த தொழிலதிபரும் பந்தயக்கார் ஆர்வலருமான, கரி என்று செல்லமாக அறியப்பட்ட, எஸ். கரிவரதன் நினைவாக 2003ஆம் ஆண்டு திறக்கப்பட்டது..  

## வரலாறு
தற்போதுள்ள நீண்ட பாதை அவர்களுக்கு சொந்தமான அல்ட்ராலைட் விமானத்திற்கான ஒடுதளமாக இருந்தது. 1990களில் இந்த ஓடுதளம் ஸ்பிட்பையர் என்னும் நிறுவனம் நடத்தும் டிராக் ரேசிங்கிற்கு புகழ் பெற்றதாகும். 2002ல் இந்த இடத்தினை முன்னால் பந்தய வீரர் பி விஜய் குமார் தேசிய அளவில் மோட்டார் நிகழ்வுகளை நடத்த இந்த இடத்தினை வாங்கினார். இந்த தளத்தினை சு. கரிவரதன் அவர்களின் தந்தை ஜி.கே. சுந்தரம் மூலம் திறந்து வைத்தார்.
# காற்றுப் பை


**காற்றுப்பை** (*airbag*) என்பது ஊர்தி விபத்து ஏற்பட்டு மோதியவுடன் பயணிகள் அல்லது ஓட்டுநர் ஆகியோரைக் காப்பாற்றும் ஓர் கருவி ஆகும். ஊர்தி மோதியவுடன் மோதல் உணர் கருவியில் உள்ள குண்டு வேகமாக நகர்ந்து ஒரு மின்னிணைப்பை ஏற்படுத்தி, வெடிமாத்திரைகளைப் பற்ற வைத்து, காற்றுப் பைகளை ஊதி, உயிரைக் காப்பாற்றுகிறது.
# சே. கல்பனா



சிதம்பரம் அண்ணாமலைப் பல்கலைக்கழகத்தில் தமிழ்த்துறையில் விரிவுரையாளராகப் பணிபுரிந்து வரும் முனைவர். சே.கல்பனா முதலில் இளம் அறிவியல் பயின்று பின் தமிழ் மேல் உள்ள பற்றுதலால் தமிழில் இளம் இலக்கியம், தமிழ் முதுகலைப் பட்டம், மொழியியல் பாடத்தில் முதுகலைப்பட்டம், தமிழில் ஆய்வியல் நிறைஞர் மற்றும் முனைவர் பட்டங்களைப் பெற்றார். தற்போது கூடுதலாகக் கணிப்பொறி அறிவியலில் முதுகலைப் பட்டத்திற்குப் பயின்று வருகிறார். இவர் பல இணைய இதழ்களில் தமிழ் தொடர்பான கட்டுரைகள், கவிதைகள் எழுதி வருகிறார்.  

## எழுதியுள்ள நூல்கள்

- திருக்குறள்- பரிதியாரின் உரைத்திறன்
- புறநானூற்றில் தமிழர் வாழ்வியல்
- கணினியும் கன்னித்தமிழும்

என்கிற நூல்கள் அச்சில் வெளியாக உள்ளன என்பதும் இங்கே குறிப்பிடத்தக்கது.
# இமாம். கவுஸ் மொய்தீன்



தமிழ்நாட்டில் செங்கற்பட்டு நகரில் பிறந்து வளர்ந்த இமாம், கவுஸ் மொய்தீன் புகுமுகக் கல்வி வரை செங்கற்பட்டிலும், மருத்துவக் கல்வியை சென்னை மருத்துவக் கல்லூரியிலும் படித்தார். தமிழக அரசு மருத்துவமனைகளில் மருத்துவராகப் பணிபுரிந்த இவர் பின் சவூதி அரேபியாவில், ஜெத்தா நகரில் மருத்துவராகப் பணிபுரிந்து வருகிறார். இவர் இமாம்.கவுஸ் மொய்தீன், இறை மொழியன் என்கிற பெயர்களில் கதை, கட்டுரை மற்றும் கவிதைகளை தமிழகத்தில் வெளியாகும் பிரபல தமிழ் இதழ்களிலும், பல தமிழ் இணைய இதழ்களிலும் எழுதிக் கொண்டிருக்கிறார். ஜெத்தா தமிழ்ச் சங்கத்தின் செயலாளராகவும், வளைகுடா வாழ் இந்தியத் தமிழர் குழுமம், இந்தியக் கலாச்சாரக் குழுமம் அமைப்புகளில் செயற்குழு உறுப்பினராகவும் இருந்து வருகிறார். இவர் "விழியருவிகளும் விமான நிலையங்களும்" என்கிற ஹைக்கூ கவிதைத் தொகுப்பு நூலை எழுதி வெளியிட்டுள்ளார்.
# தனியார் பாதுகாப்பு முகமை

**தனியார் பாதுகாப்பு முகமை** என்பது சுதந்திரவாத, அரசழிவு முதலாளித்துவ கொள்கையாளர்களால் அரசின் முழுஅதிகார காவல்துறை, பாதுகாப்புத் துறை, நீதித்துறைக்கு மாற்றாக முன்வைக்கப்படும் மாற்று ஆகும். இது அரசின் கூலிப் படைகளை குறிக்காது. அல்லது வரி மூலம் இயங்கும் இயக்கங்களையும் குறிக்காது. மாற்றாக இவை பொதுவாக நேரடியாக ஒப்பந்த அடிப்படையில் அல்லது காப்புறுதி நிறுவனங்கள் ஊடாக நிதி பெற்று இயங்கும் அமைப்புகளாக சித்தரிக்கப்படுகின்றன.  

## கூறுகள்
- முழுஅதிகாரம் அற்ற தன்மை
- பணிக்கு கட்டுப்படுத்த முடியாது
- பணியாளர்களுக்கு கூடிய வசதிகள்
# உலக சிட்டுக்குருவிகள் நாள்


**உலக சிட்டுக்குருவிகள் நாள்** (*World House Sparrow Day* - WHSD), ஆண்டுதோறும் மார்ச் 20ஆம் நாள் அன்று உலகெங்கும் கொண்டாடப்படுகிறது. சிட்டுக்குருவிகளின் எண்ணிக்கை அண்மைக் காலங்களில் குறைந்து வருவதன் காரணமாகவும், நாள்தோறும் தமது வாழ்வுக்காக அவை எதிர்நோக்கும் பிரச்சினைகளை மக்களுக்கு எடுத்துக்கூறி அதன் மூலம் விழிப்புணர்வை ஏற்படுத்த இந்நாள் 2010ஆம் ஆண்டிலிருந்து உலக சிட்டுக்குருவிகள் நாளாக நினைவுகூரப்படுகிறது.  

மனிதரைச் சுற்றியுள்ள பொதுவான உயிரியற் பல்வகைமை (*biodiversity*) மற்றும் அவற்றின் முக்கியத்துவம் குறித்து எடுத்துக் கூறுவதற்கும் இந்நாள் நினைவுகூரப்படுகிறது.  

2010ஆம் ஆண்டிற்கான கருப்பொருள் "எமது வீட்டுக் குருவிகளைப் பாதுகாப்போம்" (*We will save our House Sparrows*) என்பதாகும்.  

## அழியும் குருவிகள்
மனிதனின் பழக்க வழக்கங்களில் ஏற்பட்டுள்ள மிகப்பெரிய மாறுதல்கள், நவீன தகவல் தொழில்நுட்ப புரட்சி, இயற்கைக்கு மாறாக எடுக்கப்படும் சுற்றுச்சூழல் நடவடிக்கை போன்ற காரணங்களால், சிட்டுக்குருவி எனும் சிற்றினம் அழிவுப்பாதைக்கு தள்ளப்பட்டுள்ளது. குருவிகளில் இந்த அழிவை 1990களிலேயே முதன்முதலாக அறிவியலாளர்கள் அவதானித்தார்கள். இவற்றுக்குப் பல காரணங்கள் கூறப்படுகின்றன. அவற்றில் சில:  

- வெளிக்காற்று வீட்டிற்குள் வர முடியாதபடி, வீடு முழுவதும், குளிரூட்டப்பட்ட வீடுகளில், குருவிகள் கூடு கட்டி குடியிருக்க இயலாமல் போனது.
- எரிவாயுக்களில் இருந்து வெளியேறும், மெத்தைல் நைத்திரேட் எனும் வேதியியல் கழிவுப் புகையால், காற்று மாசடைந்து குருவிகளை வாழ வைக்கும் பூச்சி இனங்கள் அழிகின்றன. இதனால் ஏற்படும் உணவுப் பற்றாக்குறையால், நகருக்குள் வாழும் குருவிகள் பட்டினி கிடந்தே அழிகின்றன.
- பலசரக்கு கடைகள் மூடப்பட்டு வருகின்றன. அவற்றிற்குப் பதிலாக, பல்பொருள் அங்காடிகள் அதிகளவு வளர்ந்து வருகின்றன. இங்கு நெகிழிப் பைகளில் தானியங்கள் அடைத்து விற்கப்படுவதால், வீதிகளில் தானியங்கள் சிதற வாய்ப்பில்லை.
- வீட்டுத் தோட்டங்கள், வயல்களில் பயிர்களுக்கு பூச்சிக்கொல்லி தெளித்து, பூச்சிகள் கொல்லப்படுகின்றன. இதன் காரணமாக, உணவு இல்லாமல் குருவிகள் அழிகின்றன.
- அலைபேசிகளின் வருகைக்குப் பின், குருவிகளின் அழிவு அதிகரித்து விட்டன. அலைபேசிக் கோபுரங்களில் இருந்து வெளியேறும் கதிர்வீச்சு, குருவியின் கருவை சிதைக்கிறது. முட்டையிட்டாலும், கருவளர்ச்சி அடையாமல் வீணாகிறது.
# கொளத்தூர் (சென்னை)



**கொளத்தூர்** என்பது இந்தியா தீபகற்பத்தின் தமிழ்நாடு மாநிலத்தில் சென்னை நகரின் வடமேற்கில் அமைந்துள்ள, சென்னை மாநகராட்சியின் ஒரு பகுதி ஆகும். தொகுதி சீரமைப்பு காரணமாக வில்லிவாக்கம் தொகுதியில் இருந்த சில பகுதிகளும், நீக்கப்பட்ட புரசைவாக்கம் தொகுதியில் இருந்து சில பகுதிகளும் இணைக்கப்பட்டு 2011 ஆம் ஆண்டு கொளத்தூர் சட்டமன்றத் தொகுதி உருவானது.  

## அமைவு
- இங்கிருந்து, சென்னை சென்ட்ரல் ரயில் நிலையம் சுமார் 8 கி.மீ. தொலைவிலும்,
- சென்னை பன்னாட்டு விமான நிலையம் சுமார் 19 கி.மீ. தொலைவிலும் உள்ளன.
- சென்னைப் புறநகர் பேருந்து நிலையமான கோயம்பேடு 8 கி.மீ. தொலைவிலும்,
- ஆந்திர மாநிலத்திற்குச் செல்லும்
நவீன பேருந்து நிலையம் 1 கி.மீ. தொலைவிலும் அமைந்துள்ளன.  

## அருகமைந்த பகுதிகள்
  - பெரம்பூர்,
  - திரு. வி. க. நகர்,
  - செம்பியம்,
  - பெரவள்ளூர்,
  - குமரன் நகர்,
  - இலட்சுமிபுரம்,
  - விநாயகபுரம்,
  - அயனாவரம்,
  - அகரம்,
  - வில்லிவாக்கம்,
  - புழல்,
  - ஜவஹர் நகர்,
  - பொன்னியம்மன்மேடு,
  - பூம்புகார் நகர்,
  - பெரியார் நகர்.

## போக்குவரத்து
### அருகமைந்த இரயில் நிலையங்கள்
  - வில்லிவாக்கம் தொடருந்து நிலையம்,
  - பெரம்பூர் லோகோ வொர்க்ஸ்,
  - பெரம்பூர் கேரேஜ் வொர்க்ஸ்,
  - பெரம்பூர் தொடருந்து நிலையம்.

### நெடுஞ்சாலைகள்
கொளத்தூரின் அருகே கல்கத்தா செல்லக்கூடிய தேசிய நெடுஞ்சாலை 1 கி.மீ. தொலைவில் அமைந்துள்ளது. திருவள்ளூர் செல்லும் சென்னை-திருவள்ளூர் நெடுஞ்சாலை 5 கி.மீ. தொலைவில் அமைந்துள்ளது. இந்த நெடுஞ்சாலையைக் கடக்கும் இடத்தில் பாடி சந்திப்பில் ஒரு வட்ட வடிவ மேம்பாலம் அமைக்கப்பட்டுள்ளது. மேலும் கொளத்தூரை தொட்டுக்கொண்டு உள் வட்டச் சாலை செல்கிறது. இச்சாலை வழியாக அண்ணா நகருக்கு 10 நிமிடங்களில் செல்ல முடியும்.  

## சேவை அலுவலகங்கள்
### அஞ்சல் துறை
கொளத்தூரின் அஞ்சல் குறியீட்டு எண் 600099.  
### வாகனப் பதிவுத் துறை
வாகனங்கள் பதிவுகள் மற்றும் அனுமதிக்கும் துறை அலுவலகமான 'வட்டாரப் போக்குவரத்து அலுவலகம்', சென்னை (வடக்கு), இரட்டை ஏரி சந்திப்பு இடத்திலிருந்து மாதவரம் நோக்கிச் செல்லும் சாலையில் சுமார் அரை கி.மீ. தொலைவிலுள்ளது.  

## கல்வி
### பள்ளிக்கூடங்கள்
கொளத்தூர் பகுதியில் கீழ்கண்ட பள்ளிக்கூடங்கள் உள்ளன:  

1. எவர்வின் மெட்ரிக் பள்ளி
1. தொன் போஸ்கோ உயர்நிலைப் பள்ளி, அண்ணா சிலை
1. சதீஷ் பாலாஜி மெட்ரிக் பள்ளி
1. பாலாஜி மெட்ரிக் பள்ளி
1. எவர்வின் வித்யாஷ்ரம் (சி.பி.எஸ்.இ.)
1. அரசு உயர்நிலைப்பள்ளி

### கல்லூரி
அருள்மிகு கபாலீஸ்வரர் கலை அறிவியல் கல்லூரி  

## மருத்துவமனைகள்
கொளத்தூர் பகுதியில் கீழ்கண்ட மருத்துவமனைகள் உள்ளன:  
1. டி.ஆர்.ஜே. மருத்துவமனை
1. க்ளூனி மருத்துவமனை
1. குமரன் மருத்துவமனை
1. மாயா நர்ஸிங் ஹோம்
1. பி.பி. மருத்துவமனை

## பொழுதுபோக்கு
### திரை அரங்குகள்
கொளத்தூர் பகுதியில் கீழ்கண்ட திரையரங்குகள் உள்ளன.  
- 'கங்கா', 'காவேரி' மற்றும் 'யமுனா' திரையரங்குகள்.

முன்னர் 'மூகாம்பிகை' மற்றும் 'குமரன்' திரையரங்குகள் இருந்தன. ஆனால் தற்போது, அவை இடிக்கப்பட்டு, அடுக்ககங்களாக மாற்றப்பட்டு விட்டன.  
### பூங்காக்கள்
  - சக்திவேல் நகரில் அமைந்துள்ள பூங்கா
  - அஞ்சுகம் நகரில் அமைந்துள்ள பூங்கா

## வர்த்தகம்
### வண்ண மீன்கள் வளர்ப்பு மற்றும் விற்பனை
கொளத்தூர், வண்ண மீன்கள் வளர்ப்பு மற்றும் விற்பனையில் தெற்காசியாவின் முக்கியப் பங்களிப்பு மையமாக விளங்குகிறது. இங்கிருந்து, சிங்கப்பூர் மற்றும் இன்ன பிற தென் கிழக்கு ஆசிய நாடுகளுக்கு வண்ண மீன்கள் ஏற்றுமதியாகின்றன.
# ஸ்டேன்ஸ் ஆங்கிலோ இந்திய மேல்நிலைப் பள்ளி


**ஸ்டேன்ஸ் ஆங்கிலோ இந்திய மேல்நிலைப்பள்ளி** கோயம்புத்தூரிலும் நீலகிரி மாவட்டத்தில் உள்ள குன்னூரிலும் உள்ள உயர்நிலைப்பள்ளிகள் ஆகும். இந்தியாவின் மிகப் பழமையான பள்ளிகளில் இவையும் அடங்கும். கோவைப் பள்ளியை 1862இலும் குன்னூர் பள்ளியை 1858இலும் சர் இராபர்ட் ஸ்டேன்ஸ் நிறுவினார். நான்கு மாணவர்களுடனும் இரு ஆசிரியர்களுடனும் துவங்கப்பட்ட கோயம்புத்தூர் பள்ளி இன்று 3000 மாணவர்களுடன் 136 கல்வியாளர்களுடன் இயங்குகிறது. துவக்கத்தில் ஐரோப்பிய மற்றும் ஐரோயாசிய பள்ளியாக இருப்பினும் இன்று விதிகள் தளர்த்தப்பட்டுள்ளன. இருப்பினும் ஆங்கிலோ இந்திய மாணவர்களுக்கு சிறுபான்மையர் முன்னுரிமை அளிக்கப்படுகிறது.
# உள்ளூர் உடல்நல மரபுகள் மீட்டுயிர்ப்பு நிறுவனம்

**உள்ளூர் உடல்நல மரபுகள் மீட்டுயிர்ப்பு நிறுவனம்** (Foundation for Revitalisation of Local Health Traditions - **FRLHT**) **பெங்களூரு**வை அடுத்த யெலஹங்காவில் அமைந்துள்ள ஒரு பொது அறக்கட்டளையும் அற நிறுவனமும் ஆகும். இது 1993 ஆம் ஆண்டு தொடங்கப்பட்டது.. இந்திய அரசின் சுற்றுச்சூழல் மற்றும் வனத்துறை அமைச்சகம், ஐக்கிய நாடுகளின் மேம்பாட்டுத் திட்டம் உள்ளிட்ட பல துறை, துறை-சார் நிறுவனங்களின் உதவியுடன் நடத்தப்பட்டு வருகிறது இந்நிறுவனம்..  

## முக்கிய பணிகள்
1. *கிராமப்புற, நகர்ப்புறங்களில் இருந்து வரும் உள்ளூர் உடல்நல மரபுகளை மதிப்பிடுதல், அம்மரபுகளை ஆவணப்படுத்துதல்.*  

2. *இந்திய மருத்துவ முறைகளில் பயன்படுத்தப்படும் இயற்கை வளங்களைப் பாதுகாத்தல்.*  
- மருத்துவகுணமுடைய மூலிகைகளின் பட்டியல் தயாரித்தல்.
- அவற்றிற்கு நேரிடும் தீங்குகளை மதிப்பிடுதல்.
- மிகவும் அறுகிவரும் இனங்களைக் காத்தல்.
3. *உள்ளூர் சமூக நடைமுறைகளைப் புத்துயிர்ப்பித்தல்.*  
- உடல்நலங்காக்கப் பயன்படும் மரபு அறிவை வெளிக்கொணர்தல்.
- நாட்டு மருத்துவர்கள்-மகளிர் சுய உதவிக்குழுக்கள் கூட்டு மூலம் மூலிகைப் பூங்காக்கள் அமைத்தல்.

## ஆட்சிக்குழு உறுப்பினர்கள் (2007-2008)
: *பார்க்க.*  
: **இயக்குநர்** - டி. கே. வேத்  

## நோக்குதவிக் குறிப்புகள்
# விக்கிப்பீடியா:கட்டுரைப் போட்டி ஒருங்கிணைப்புக் குழு

தமிழ்நாடு அரசு உலகத் தமிழ்ச் செம்மொழி மாநாடு மற்றும் உலகத் தமிழ் இணைய மாநாடு ஆகியவற்றை வருகிற சூன் 23 முதல் சூன் 27 வரை கோயம்புத்தூரில் நடத்தியது. இதையொட்டி தமிழ்நாடு அரசின் தகவல் தொழில்நுட்பத் துறை தமிழ்நாட்டிலுள்ள பல்கலைக்கழகங்கள் மற்றும் அதனுடன் இணைக்கப்பட்டுள்ள கல்லூரிகளில் பயின்று வரும் மாணவர்களுக்கு தமிழ் விக்கிப்பீடியாவுக்கு கட்டுரை அளிக்கும் போட்டியைத் தமிழ் விக்கிப்பீடியாவுடன் இணைந்து நடத்தியது.  

## அரசு ஒருங்கிணைப்புக் குழு

இந்தக் கட்டுரைப் போட்டிக்காக தமிழ்நாடு அரசின் தகவல் தொழில்நுட்பத்துறைச் செயலாளர் ப. வி. ச. டேவிதார் அலுவலகக் கடிதம் (எண்: D.O.Letter No.625/B1/10, dated 26.2.2010) வழியாக அரசு சார்பு ஒருங்கிணைப்புக் குழு ஒன்றினை அமைத்திருந்தார். இக்குழுவில்  

1. ப. வி. ச. டேவிதார், இ.ஆ.ப., செயலாளர், தகவல் தொழில்நுட்பத்துறை, தமிழ்நாடு அரசு
1. சந்தோஷ் பாபு, இ.ஆ.ப., நிர்வாக இயக்குனர், தமிழ்நாடு மின்னணுவியல் கழகம்
1. முனைவர் ந. அருள், இயக்குநர் (மொழிபெயர்பு), தமிழ்நாடு அரசு
1. முனைவர். ப.அர.நக்கீரன், இயக்குனர், தமிழ் இணையப் பல்கலைக் கழகம்

ஆகியோர் இடம் பெற்றனர்.  

## விக்கிப்பீடியா குழு

கட்டுரைப் போட்டி தொடர்பாக, பேராசிரியர். செ. இரா. செல்வக்குமார் ஒருங்கிணைப்பில் மின்னஞ்சல் மூலம்  

1. இ. மயூரநாதன்
1. நற்கீரன்
1. கனக சிறிதரன்
1. ரவி
1. சுந்தர்
1. பரிதிமதி
1. தேனி.எம்.சுப்பிரமணி
1. சிவக்குமார்
1. கார்த்திக்
1. கலை
1. கோபி
1. குறும்பன்
1. மணியன்
1. டெரன்சு
1. உமாபதி

ஆகியோர் கலந்துரையாடினர். தவிர, அனைத்துத் தமிழ் விக்கிப்பீடியர்களும் இப்போட்டி தொடர்பான பணிகளில் ஈடுபட்டனர்.  

## இணையத்தள அமைப்புக் குழு

போட்டிகளுக்கான கட்டுரைகளைப் பதிவேற்றுவதற்காக http://tamilint2010.tn.gov.in என்ற முகவரியில் தனியாக ஒரு இணையத்தளம் வடிவமைக்கப்பட்டது. இப்பணிகளை  

1. முனைவர். மதன் குமார் (இயக்குநர், மாணவர் நலப் பரிவு, அண்ணா பல்கலைக்கழகம்-திருச்சி.)
1. யுவராஜ் (முதுகலை கணினிப் பயன்பாட்டுப் பிரிவு மூன்றாமாண்டு மாணவர், அண்ணா பல்கலைக்கழகம்-திருச்சி.)
ஆகியோர் மேற்கொண்டனர்.
# நகர வேட்டை


**நகர வேட்டை** என்பது சிங்கப்பூரில் 2009 ம் ஆண்டு வெளிவந்த ஒரு தமிழ் ராப் இசைத்தட்டு ஆகும். நகர கவி என்று கூறி ராப், பாப் இசை வடிவங்களில் பாடல்கள் அமைந்துள்ளன. பாடல்களை சபீர், தினேசு கனகரத்தினம் ஆகியோர் எழுதியுள்ளனர். இசையை சபீர் அமைத்துள்ளார்.
# காதரின் பூத் மருத்துவ மனை

**காதரின் பூத் மருத்துவ மனை** (*Catherine Booth Hospital* - CBH, புத்தேரி ஆஸ்பத்திரி) என்பது, இரட்சணிய சேனை என்னும் கிறித்தவ தொண்டு நிறுவனத்தால், தமிழ்நாடு, நாகர்கோவில் நகரில் இயங்கி வரும் பொது சேவை மருத்துவ மனையாகும். இது இரட்சணிய சேனையின் நிறுவனர் இங்கிலாந்தைச் சேர்ந்த வில்லியம் பூத் (1829-1912) (அவர்களின் மனைவியார் காதரின் பூத் (1829-1890) என்பவரின் நினைவாகப் பெயரிடப்பட்டது.  

இந்த மருத்துவமனை கன்னியாகுமரியில் இருந்து 24 கி.மீ தொலைவில் உள்ள நாகர்கோவில் நகரத்தின், வடசேரி என்னுமிடத்தின் அருகிலுள்ள, புத்தேரியில் அமைந்துள்ளது.  

இது 1895 ஆம் ஆண்டு மிஷனரி ஹாரி ஆண்ட்ரூஸ் என்பவரால் ஒரு சிறிய குளியலறையில் தொடங்கப்பட்டு, இன்று 300 படுக்கையறைகளுடன், மருத்துவம், அறுவை சிகிச்சை, மகப் பேறு, குழந்தைகள் நலம், எலும்பு முறிவு, கண் மருத்துவம், காது, மூக்கு, தொண்டை சிகிச்சை என எல்லாவித சிறப்பு பிரிவுகளுடன், சிறந்த பயிற்சி பெற்ற மருத்துவர்கள், மற்றும் தாதியர்களுடன் சேவை செய்து வருகிறது.
# மருந்துக்கோட்டை

**மருந்துக்கோட்டை**  
பத்மனாபபுரத்தில் இருந்து திற்பரப்பு செல்லும் சாலையில் ஒரு கிலோமீட்டர் தொலைவில் 400 அடி உயரத்தில் குன்றின் மேல் கட்டப்பட்டுள்ளது மருந்துக்கோட்டை. பத்மனாபபுரம் கோட்டை வடிவிலேயே இந்தக்கோட்டையும் கட்டப்பட்டுள்ளது. கோட்டையின் மேற்பரப்பில் 5 கொத்தளங்களும், பெரிய கல்மண்டபம் ஒன்றும் உள்ளது. கோட்டையின் மேற்பரப்பு இரண்டரை ஏக்கர் நிலப்பரப்பை கொண்டது. உதயகிரி கோட்டையில் உருவாக்கப்பட்ட பீரங்கி படைத்தளத்திற்கு தேவையான வெடி மருந்துகளைத் தயாரிக்கவும், தேவையான வெடி மருந்துகளை பதுக்கி வைக்கவும் இந்தக் கோட்டை பயன்படுத்தப்பட்டுள்ளது.  

உதயகிரிக்கோட்டையில் இருந்து இந்த மருந்துக்கோட்டைக்கு சுரங்கப்பாதைகள் இருந்துள்ளதாக வரலாற்று ஆய்வாளர்கள் தெரிவிக்கின்றனர்.  

## இவற்றையும் பார்க்கவும்‌
- பத்மநாபபுரம் அரண்மனை
- உதயகிரிக் கோட்டை
- மையக்கோட்டை
- வட்டக் கோட்டை
- இரணியல் அரண்மனை

- keetru.com
# ஈரமாவு அரவைப்பொறி



**ஈரமாவு அரவைப்பொறி**, உணவு தானியங்களை நீருடன் கலந்து மின்னாற்றலினால் அரைக்கும் ஓர் அரவைப்பொறி. இவை ஆப்பிரிக்கா மற்றும் ஆசியாவில் பரவலாக வணிக மற்றும் வீட்டு சமையலறைகளில் பயன்படுத்தப்படுகிறது. தென்னிந்திய சமையலில் அரிசி, பருப்பு இவைகளை கலந்த மாவு, ஈரமாவு,தயாரிக்க மிகவும் பிரபலமானது.  

பழங்காலத்தில் பெரும் கல்லின் நடுவே குழியொன்று இருக்கும். இதனுள் ஓர் உருளைவடிவத்தில் மரத்திலான கைப்பிடியுடன் கல் ஒன்று பொருந்தியிருக்கும். குழியுடைய கல் *ஆட்டாங்கல்* என்றும் உருளைக்கல் *குழவி* என்றும் அழைக்கப்பட்டது. தானிய,பருப்பு கலவை இக்குழிக்குள் போடப்பட்டு உருளைக்கல்லை கைகளால் சுழற்றி அரைக்கப்படும். இவ்வாறு அரைக்கப்பட்ட மாவு இட்லி,தோசை,சேவை, வடை போன்றவை தயாரிக்கப் பயன்படும்.இவ்வாறு அரைப்பதற்கு மிகுந்த மனிதத்திறன் தேவைப்பட்டது.  

மின்னாற்றலைப் பயன்படுத்தி அரைக்கும் முறை பெரும் மாற்றத்தை ஏற்படுத்தியது. முன்மாதிரிகளை வடிவமைப்பதில் முன்னோடிகளாக இருந்த கோவை தொழிலதிபர்கள் இதனைப் பயன்படுத்தி ஈரமாவு அரவைப்பொறி தொழிலை கைப்பற்றினர். விசைப்பொறி தயாரிப்பில் முன்னணியில் இருந்தவர்கள் இத்துறையில் எளிதில் முன்னேற்றம் கண்டனர். துவக்கத்தில் பழைய ஆட்டாங்கல்லைப் போன்றே மேல் உருளை சுழன்ற அரவைப்பொறிகளை அடுத்து அடிக்கல் சுழலும் அரவைப்பொறிகளும் தயாரிக்கப்பட்டன. சாய்ந்து ஈரமாவை கொட்டுகின்ற சாய் அரவைப்பொறிகளும் வெளிவந்தன. முதலில் வணிக உணவுவிடுதிகளில் இடம் பிடித்த அரவைப்பொறிகள் இன்று இருவர் வாழும் சிறுகுடும்பத்திற்கும் ஏற்றதாக மேசைமேலான அரவைப்பொறிகள் வரை வளர்ந்துள்ளன.  

இந்த அரவைப்பொறிகளில் இன்னமும் அரைக்க கற்களே பயன்படுத்தப்படுகின்றன. கிரானைட் வகை கற்கள் பயனாகின்றன. பழைய ஆட்டாங்கற்களின் பரப்புகள் அடிக்கடி பொளிக்கப்பட வேண்டும். தற்கால அரவைப்பொறி கற்கள் நீண்டநாட்கள் பொளிக்க வேண்டியத் தேவையின்றி உயர்தரத்தில் உள்ளன.  

கோயம்புத்தூர் வட்டாரத்தில் கிரானைட் கற்கள் அதிகம் கிடைப்பதால் ஈரமாவு அரவைப்பொறி உற்பத்தி இப்பகுதியில் அதிகம் நடைபெறுகிறது. 2006 மார்ச் மாத தொடக்கத்திலிருந்து *கோயம்புத்தூர் ஈரமாவு அரவைப்பொறி* ஆனது தமிழ்நாட்டின் புவியியல் சார்ந்த குறியீடாக பதிவுசெய்யப்பட்டுள்ளது.
# மணித்தக்காளி


**மணித்தக்காளி** அல்லது **மணத்தக்காளி** என்பது *சொலனேஸி* குடும்பத்தைச் சேர்ந்த ஒரு தாவரமாகும்.  

## மற்ற பெயர்கள்
இது **மணித்தக்காளி**, **கறுப்பு மணித்தக்காளி**, **மிளகு தக்காளி** மற்றும் **மணல்தக்காளி** என்ற பெயர்களைக் கொண்டும் குறிப்பிடப்படுகிறது.  

## சுக்குட்டி கீரை
மணித்தக்காளி தமிழ்நாட்டின் சில பகுதிகளில் சுக்குட்டி கீரை எனவும் கூறப்படுகிறது.  

இதன் தாவரவியல் பெயர் *சொலனம் நைக்ரம்*. இது ஓராண்டுத் தாவரம் ஆகும்.  

## மருத்துவப் பண்புகள்
இதிலுள்ள சத்துக்கள் மற்றும் மருத்துவப் பண்புகள் காரணமாக இது உணவில் சேர்த்துக் கொள்ளப்படுகிறது. இதில் அடங்கியுள்ள சத்துக்கள் நீர்ச்சத்து, புரதம், கொழுப்பு, சுண்ணாம்பு மற்றும் பாஸ்பரஸ் போன்ற தாது உப்புக்கள் ஆகியன. உடற்றேற்றி,சிறுநீர் பெருக்கி,வியர்வைப்பெருக்கி,கோழையகற்றி செய்கைகள் உள.
# மதுரை - போடிநாயக்கனூர் இருப்புப்பாதை


தமிழ்நாட்டில் மதுரை சந்திப்பு தொடருந்து நிலையத்திலிருந்து தேனி மாவட்டத்திலுள்ள போடிநாயக்கனூர் தொடருந்து நிலையம் வரை அமைக்கப்பட்டுள்ள இருப்புப்பாதை குறுகிய பாதையாகும். இப்பாதை மதுரை சந்திப்பு நிலையத்தில் தொடங்கி, பல்கலை நகர், (மதுரை காமராசர் பல்கலைக்கழகம்) செக்கானூரணி, உசிலம்பட்டி, ஆண்டிபட்டி, தேனி வழியாக போடிநாயக்கனூர் வரை செல்கிறது. இந்த இருப்புப்பாதையில் மதுரையிலிருந்து போடிநாயக்கனூர் வரை செல்லும் பயணிகள் தொடருந்து ஒன்று மட்டும் ஒருமுறை சென்று திரும்புகிறது. இந்தத் தொடருந்து ஞாயிற்றுக்கிழமைகளில் இயக்கப்படுவதில்லை.
# கிளிநொச்சி கந்தசுவாமி ஆலயம்


**கிளிநொச்சி கந்தசுவாமி ஆலயம்** இலங்கையின் வட மாகாணத்திலே உள்ள கிளிநொச்சி மாவட்டத்தில் கிளிநொச்சி நகரில் யாழ்ப்பாணம் கண்டியை இணைக்கும் 1-9 (A-9) நெடுஞ்சாலையில் அமைந்த்துள்ளது.  

மேற்கு திசை நோக்கியுள்ள இவ்வாலயத்தில் மூலத்தானத்தில் வேல் பிரதிட்டை செய்யப்பட்டிருக்கிறது. பரிவார தெய்வங்களாக விநாயகர், நடராசர், தட்சணாமூர்த்தி, சமயகுரவர், வைரவர், நவக்கிரகமூர்த்திகள் போன்ற தெய்வங்கள் உள்ளனர். இவ்வாலய மகோற்சவம் ஆண்டு தோறும் ஆவணி மாதம் இடம்பெறும் அதேவேளை கந்த சஷ்டி இவ்வாலயத்தில் இடம்பெறும். இப்பிரதேச மக்களில் பலர் இவ்வாலயத்திலேயே விரதத்தினை அனுட்டிப்பர். கந்த சஷ்டி விரதத்தின் இறுதி நாளன்று இடம்பெறும் சூரன் போர் விழாவும் இடம்பெறுவதுடன் மறுநாள் பாரணை தினத்தன்று இரவு திருக்கலியாண உற்சவமும் இடம்பெறும்.
# பரிணாம வளர்ச்சி

1. redirect படிவளர்ச்சிக் கொள்கை
பரிணாமம் என்பது அடுத்தடுத்து வரும் தலைமுறைகளில் உயிரியல் ரீதியான மக்கள்தொகையின் தன்மையின் பண்புகளில் மாற்றம் ஏற்படுவதாகும். பரிணாம செயல்முறைகள் உயிரியல் அமைப்பின் ஒவ்வொரு மட்டத்திலும் பல்லுயிரியலமைப்பிற்கு உயிரூட்டுகின்றன, இதில் உயிரினங்கள், தனிப்பட்ட உயிரினங்கள் மற்றும் மூலக்கூறுகளாகவும் இருக்கலாம்.  
பூமியில் உள்ள அனைத்து உயிரினங்களும் பொதுவான மூதாதையர் என அறியப்படுவது லுசா. இது சுமார் 3.5-3.8 பில்லியன் ஆண்டுகளுக்கு முன்பு வாழ்ந்தது, உயிரியல் வாழ்விர்க்கான ஆதரம் "4.1 பில்லியன் ஆண்டுகளுக்கு முன்னர் மேற்கு ஆஸ்திரேலியாவின் பண்டைய பாறைகளில் இருந்தன. 2016 ஆம் ஆண்டு ஜூலை மாதம், பூமியிலுள்ள அனைத்து உயிரினங்களின் LUCA இலிருந்து 355 மரபணுக்களின் தொகுப்பை கொன்டுள்ளதை விஞ்ஞானிகள் கண்டறிந்துள்ளனர்.  
19 ஆம் நூற்றாண்டின் சார்லஸ் டார்வின் இயற்கை தேர்வு மூலம் பரிணாம விஞ்ஞானக் கோட்பாட்டை உருவாக்கினார். அவரது புத்தகத்தில் ஆன் தி ஓரிஜின் ஆஃப் ஸ்பிசஸ் (1859) வெளியிடப்பட்டது.
# புவியியல் அடையாளம்

**புவியியல் அடையாளம் **(geographical indication (GI)) ஒருசில வணிகப்பொருட்களின் பெயர் அல்லது சின்னம் குறிப்பிட்ட புவியியல் அமைவிடம் அல்லது மூலத்தை (காட்டாக, நகரம்,பகுதி,நாடு) குறிப்பிடுவதாக அறியப்படுதல் ஆகும். எடுத்துக்காட்டுகள்: திருநெல்வேலி அல்வா, சிறுவாணி நீர், கங்கை நீர், காஞ்சிபுரம் சேலை, பஞ்சாபி கோதுமை, இலங்கை தேயிலை என்பன. இத்தகைய அடையாளம் மூலமாக அந்த வணிகப்பொருளின் பண்புகள் மற்றும் சிறப்பு குறித்த சான்றிதழ் வழங்கப்படுவதாக உறுதிசெய்து கொள்ள இயலும்.  

## வரலாறும் சட்டத் தாக்கமும்
ஓரிடத்தின் புகழ்பெற்ற உணவுப் பண்டங்களின் வணிகப்பெயரையும் வணிகச்சின்னத்தையும் பிற நகல் பண்டங்களிலிருந்து பாதுகாக்க பதினொன்பதாம் நூற்றாண்டிலிருந்தே அரசுகள் சட்டங்கள் இயற்றி வந்திருக்கின்றன. இத்தகைய சட்டங்கள் மூலம் வணிகப்போட்டி குறைவதால் எழும் தீமைகளைவிட பயனர்கள் நகல்களிடமிருந்து அடையும் பாதுகாப்பு முதன்மையாகக் கருதப்படுகிறது. பல நாடுகளில் புவியியல் அடையாளம் மூலம் வழங்கப்படும் சட்டப்பாதுகாப்பு வணிகச்சின்னங்களுக்கு அளிக்கப்படும் சட்டப்பாதுகாப்பினை ஒத்தது. இந்தச் சட்டம் ஓர் குறிப்பிட்டப் பகுதி அல்லது புவியியல் அமைவிடத்திலிருந்து அவ்வணிகப்பொருளோ அல்லது அதன் கச்சாப்பொருள்களோ தயாரிக்கப்படாத/சேர்க்கப்படாத நிலையில் அவற்றிற்கு அந்த புவியியல் அடையாளத்தை பயன்படுத்துவதை தடை செய்கிறது. தவிர, இச்சட்டத்தின்படி இந்த அடையாளத்தைப் பேணும் சங்கத்தின் தரத்தேர்வுகளை தேறுவதையும் ஓர் நிபந்தனையாக விதிக்கின்றன. புவியியல் அடையாளம் ஓர் குறிப்பிட்ட நிறுவனத்திற்கோ வணிகச்சின்னத்திற்கோ உரிமையானதல்ல.  

## வெளியிணைப்புகள்
- TIME magazine article from August 31, 2003 on geographical indications
- WIPO page on GIs
- Geographic Indications Resource Website
- Caslon Analytics Resources Webpages
- 
- A research project on geographical indications
- GI Introduction

es:Indicación Geográfica
# திறந்தவெளி அருங்காட்சியகம்

—டென்மார்க்கின் ஆரசு நகரில் உள்ள ஒரு திறந்தவெளி அருங்காட்சியகம்]]  
**திறந்தவெளி அருங்காட்சியகம்** என்பது காட்சிப்பொருட்களைத் திறந்த வெளியில் காட்சிக்கு வைக்கும் ஒரு சிறப்பு வகை அருங்காட்சியகம் ஆகும். முதலாவது திறந்தவெளி அருங்காட்சியகம் இசுக்கண்டினேவியாவில் 19 ஆம் நூற்றாண்டின் இறுதிப்பகுதியில் நிறுவப்பட்டது. இது விரைவிலேயே ஐரோப்பாவின் பல பகுதிகளுக்கும், வட அமெரிக்காவுக்கும் பரவியது.  

வாழ்நிலை அருங்காட்சியகம் அல்லது வாழ்நிலை வரலாற்று அருங்காட்சியகம் எனப்படுவது திறந்தவெளி அருங்காட்சியகங்களின் ஒரு வகை. இந்த அருங்காட்சியகங்களில் ஒரு குறிப்பிட்ட காலத்தைச் சேர்ந்த உடைகளை அணிந்திருப்பவர்கள் அக்கால வாழ்க்கை முறைகளைச் செயற்பாடுகள் மூலம் காட்டுவர். அவர்கள் தற்காலத்தை விட வேறுபட்ட இன்னொரு காலத்தில் வாழ்வது போலவே நடிப்பர். அவர்கள் அக்காலத்து, அன்றாட வீட்டு வேலைகள், கைப்பணிகள், தொழில் முதலியவற்றை அக்காலத்தில் நிகழ்ந்ததுபோலவே செய்து காட்டுவர். பழைய வாழ்க்கை முறைகளை இக்காலத்துப் பார்வையாளர்களுக்கு விளக்குவதே இதன் நோக்கம் ஆகும்.
# சுந்தரம் கரிவரதன்

**சுந்தரம் கரிவரதன்** அல்லது சுருக்கமாக **கரி** (சூன் 20, 1954 கோயம்புத்தூர், இந்தியா–ஆகத்து 24, 1995 )இந்தியாவின் தானுந்து விளையாட்டுகளில் நீங்கா இடம் பெற்றவர் ஆகும். ஓர் சிறந்த ஃபார்முலா ஒன்று ஓட்டுனராக இருந்தது மட்டுமன்றி பல ஃபார்முலா தானுந்திகளை வடிவமைப்பதிலும் தயாரிப்பதிலும் பெயர் பெற்றார். இவர் வடிவமைத்த திறந்தவெளி சக்கரங்களுடன் கூடிய மாருதி ஃபார்முலா பந்தய தானுந்தி குறிப்பிடத்தக்கது. இவரது மற்ற குறைந்தவிலை பந்தயக்கார்கள் பிற போட்டியாளர்களுக்கு உதவியாக இருந்தது. நாராயண் கார்த்திகேயன், கருண் சந்தோக், அர்மான் எப்ராகிம் போன்றோர் தானுந்து விளையாட்டுகளில் பங்கேற்க முதன்மைக் காரணமாக இருந்தார். தமது 41ஆம் அகவையில் பயிற்சி வானூர்தி ஓட்டுகையில் விபத்து நிகழ்ந்து மரணமடைந்தார்.  

## இளமை

கரிவரதன் கோவையின் முன்னணி தொழிலதிபரும் இலட்சுமி மில் குழும குடும்பத்தினருமாகிய ஜி. கே. சுந்தரத்திற்கு சூன் 20,1954 அன்று பிறந்தார். கோவையில் பள்ளிப்படிப்பை முடித்து பூ. சா. கோ. தொழில்நுட்பக் கல்லூரியில் இயந்திரவியல் பொறியியல் பட்டம் பெற்றார். முதுகலைப் பட்டத்தை அமெரிக்காவின் லாஸ் ஏஞ்சலஸ் நகரத்தில் உள்ள கலிபோர்னியா பல்கலைக்கழகத்தில் பெற்றார்.  

## தானுந்து பந்தயங்கள்

## வானூர்தி பறத்தல் ஆர்வம்
இயக்கவியல் மற்றும் விமான போக்குவரத்து துறையில் ஆர்வம் கொண்டிருந்துள்ளார். அவரது குடும்பத்தினர் அவர்களுக்கென்று ஒரு சொந்த செஸ்னா விமானம் வைத்திருந்தனர்.  

## மேலும் பார்க்க
- கரி தானுந்து விரைவுச்சாலை
# ஸ்கந்தகிரி



**ஸ்கந்தகிரி** (*Skandagiri*, *Kalavara Durga*) பெங்களூரிலிருந்து தோராயமாக 62கி.மீ. தொலைவிலும் இந்திய மாநிலம் கர்நாடகாவில் உள்ள சிக்கபள்ளாப்பூர் என்ற இடத்திலிருந்து 3 கி.மீ. தொலைவிலும் உள்ள ஒரு பழமைவாய்ந்த மலைக்கோட்டை ஆகும். அது பெல்லாரி சாலை (NH-7 ஹைத்ராபாத்-பெங்களூர் நெடுஞ்சாலை)யிலிருந்து சற்று தொலைவிலும் நந்தி மலை மற்றும் முட்டென்னஹல்லியைப் பார்த்தவாறு உயரத்திலும் அமைந்துள்ளது. மலை உச்சி 1450 மீட்டர் உயரம் கொண்டது. கலவாரா கிராமத்திலிருந்து இம்மலைக்குச் செல்லலாம். 2011 ஆண்டின் கணக்கெடுப்பின்படி இக்கிராமத்தின் மக்கட்தொகை 1093 ஆகும்.
# யானா குப்தா


**யானா குப்தா** இந்தியாவில் பணிபுரியும் விளம்பர அழகியும், நடிகையும் ஆவார்.  

## சொந்த வாழ்க்கை
இவர் புனேயில் வசிக்கும் இந்திய ஓவியர் சாத்யகம் குப்தாவை மணந்தார். பின் அவரிடம் விவாகரத்து பெற்றார்.  

## தொழில் வாழ்க்கை
குப்தா பல பத்திரிகைகளில் விளம்பர அழகியாகத் தோன்றியுள்ளார். சில திரைப்படங்களில் நடன நடிகையாக நடித்திருக்கின்றார். பாலிவுட் தொழில் வாழ்க்கையின் முன்னர், சர்வதேச வாடிக்கையாளர்களுக்காக விளம்பர அழகியாக நடித்துள்ளார்.  

### திரைப்பட வாழ்க்கை
யானா திரைப்பட அறிமுகத்தை பாலிவுட்டின் "தூம்" திரைப்படத்தில் தொடங்கினார். இவர் கன்னடத் திரைப்படத்திலும் தோன்றியிருக்கின்றார். தொடலைக்காட்சி வர்ணனையாளராகவும் பணிபுரிந்துள்ளார். தொடலைக்காட்சியில் பல நடன நிகழ்ச்சிகளில் ஆடியிருக்கின்றார்.  

## குறிப்புதவிகள்
# மஞ்சள் வாகை



**மஞ்சள் வாகை** அல்லது **இயல்வாகை** (*Peltophorum pterocarpum*), ஒரு அழகூட்டும் மரமாகும். இது காப்பர் பாட் (Copperpod), யெலோ ஃபிளேம் (Yellow Flame) என்ற பெயர்களால் அறியப்படுகிறது.  

## பெயராய்வு
இது ஒரு அயல் தாவரமாகும். தென்கிழக்கு ஆசியாவைத் தாயகமாக கொண்டது. இது தமிழ்நாட்டில் அறிமுகப்படுத்தப்பட்ட பிறகு முதலில் அய வாகை எனவும் பிறகு அயல் வாகை, இயல் வாகை எனவும் தவறாக திரிந்துவிட்டது என்று ஆதி வள்ளியப்பன் குறிப்பிடுகிறார். இதை பெருங்கொன்றை என்று அழைக்கலாம் என்கிறார் *கு. வி. கிருஷ்ணமூர்த்தி*  

## பரவல்
இது இலங்கை, தாய்லாந்து, வியட்நாம், இந்தோனேசியா, மலேசியா, பப்புவா நியூ கினி, பிலிப்பைன்சு, ஆஸ்திரேலியா ஆகிய நாடுகளைத் தன் பிறப்பிடமாகக் கொண்டுள்ளது இத்தாவரம் என்று அறியப்பட்டுள்ளது. இவை நன்கு பெரிதாக வளர்ந்து நிழல் தரும் என்பதால் சாலையோரம் நடுவதற்காக ஆங்கிலேயர்களால் பெருமளவில் அறிமுகப்படுத்தப்பட்ட ஒரு அயல் மரம் ஆகும்.  

## நோக்குக் குறிப்புகள்
# மேகமலை


தமிழ்நாட்டின், தேனி மாவட்டம், ஆண்டிபட்டி வட்டம், கடமலை-மயிலாடும்பாறை ஊராட்சி ஒன்றியம், மேகமலை ஊராட்சியில் அமைந்துள்ளது. சின்னமனூர் நகரத்திலிருந்து மலைப்பாதை வழியாகச் சென்றால் மேகமலையை எளிதாக அடையலாம். மேகமலை பெரிய மரங்கள், பசுமையான நிலப்பரப்புடன், மிக அழகான சாய்ந்த நிலப்பரப்பில் உள்ள தேயிலை, காபி பயிர்த் தோட்டங்கள், உயர்ந்த மலைகளின் அழகு, மிக ஆழமான பள்ளம், அழகிய ஏரிப்பகுதி என பல இயற்கை அழகுக் கொட்டிக் கிடக்கும் இடம் இது. மேகமலை நாலைந்து மலைச்சிகரங்கள் நடுவே உள்ள ஒரு பள்ளத்தாக்கு. மேகமலை தமிழ்நாட்டில் உள்ள மலைவாச தலங்களில் சிறந்த அமைப்பு கொண்டது. எரசக்கநாயக்கனூர் சீமைக்கு மேலே உள்ளது மேகமலை ஊராட்சி.  

## சிறீவில்லிபுத்தூர் மேகமலை புலிகள் காப்பகம்

சிறீவில்லிபுத்தூர் மேகமலை புலிகள் காப்பகத்தின் ஒரு பகுதியாக 8 பிப்ரவரி 2021 அன்று தமிழ்நாடு அரசால் அறிவிக்கப்பட்டது.  

## தனியார் நிறுவன உடமை
ஆங்கிலேயர் ஆட்சிக்காலத்தில் அவர்களுக்குச் சொந்தமான தனி தேயிலைத் தோட்டமாகவும், இத்தேயிலைத் தோட்டங்களில் பறிக்கப்படும் தேயிலைகளை பக்குவப்படுத்தும் தொழிற்சாலையும் இங்கு அமைக்கப்பட்டிருந்தது. தற்போது இப்பகுதி தனியார் தேயிலை நிறுவனம் ஒன்றின் கட்டுப்பாட்டில் உள்ளது. இம்மலைப்பகுதியின் சாலை உட்பட அனைத்துப் பகுதிகளும் இந்நிறுவனத்தின் கட்டுப்பாட்டில் இருந்தது. தற்போது இந்நிறுவனத்தால் இப்பாதையைச் சரிவர பராமரிக்க முடியாததால் சாலையின் பெரும்பகுதிகள் சேதமடைந்து மோசமான நிலையில் உள்ளது. இந்நிலையில் இப்பகுதியின் சாலையைப் பராமரிக்க தேயிலைத் தோட்ட நிறுவனம் மாவட்ட நிர்வாகத்தின் கீழ் ஒப்படைத்து விட்டது.  

## நீர்மின்சக்தி திட்டம்
இம்மலைப்பகுதியில் ஹைவேவிஸ் எனும் ஊர் ஒன்று உள்ளது. இந்த ஊர் முதலில் நிறுவனத்தின் கட்டுப்பாட்டில் நகரியம் எனும் அமைப்பிலிருந்தது. இம்மலைப்பகுதியில் வெண்ணியாறு, இரவங்கலூர், மகாராசாமெட்டு போன்ற பிற குடியிருப்புப் பகுதிகளும் உள்ளன. இம்மலைப்பகுதியில் உள்ள சுருளியாறு பகுதியில் அமைக்கப்பட்ட அணையிலிருந்து வெளியேறும் தண்ணீரிலிருந்து நீர் மின்சக்தி எடுக்கும் "சுருளியாறு நீர்மின்சக்தி திட்டம்" அமைக்கப்பட்டுள்ளது.  

## இதனையும் காண்க
- ஹைவேவிஸ்
- சிறீவில்லிபுத்தூர் மேகமலை புலிகள் காப்பகம்